Document ID: 31988R1623

*****
ΚΑΝΟΝΙΣΜΟΣ (ΕΟΚ) αριθ. 1623/88 ΤΗΣ ΕΠΙΤΡΟΠΗΣ
της 10ης Ιουνίου 1988
για τροποποίηση του κανονισμού (ΕΟΚ) αριθ. 2042/75 περί λεπτομερών κανόνων για την εφαρμογή συστήματος αδειών εισαγωγής και εξαγωγής για τα σιτηρά και το ρύζι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1097/88 (2), και ιδίως το άρθρο 16 παράγραφος 6,
Εκτιμώντας:
ότι βάσει του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 761/88 (4), η ισχύς των αδειών εξαγωγής για ορισμένα προϊόντα που υπάγονται στον κωδικό ΣΟ 2309 που προορίζονται για τη Βόρεια Υεμένη περιορίζεται σε 60 ημέρες από την ημέρα εκδόσεως της αδείας αυτής·
ότι, για να διευκολυνθεί η εξαγωγή των προϊόντων αυτών προς τη Βόρεια Υεμένη, θα πρέπει να παραταθεί η διάρκεια ισχύος των πιστοποιητικών αυτών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η υποσημείωση (1) στο παράρτημα ΙΙ του κανονισμού (ΕΟΚ) αριθ. 2042/75 διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουνίου 1988.

Labels: 3
17
18